**D I S P O Z I Ţ I A**

#### **nr. 990 din 21 septembrie 2023**

**pentru modificarea Dispoziţiei Președintelui Consiliului Judeţean Cluj nr. 387/2017 privind desemnarea reprezentanţilor Președintelui Consiliului Judeţean Cluj**

**în consiliile de administraţie ale unităţilor sanitare publice cu paturi**

**al căror management a fost transferat către Consiliul Judeţean Cluj**

Președintele Consiliului Județean Cluj,

Analizând referatul nr. 37533/20.09.2023, elaborat de Compartimentul Managementul Unităţilor de Asistenţă Medicală, pentru modificarea Dispoziţiei Președintelui Consiliului Judeţean Cluj nr. 387/2017 privind desemnarea reprezentanţilor Președintelui Consiliului Judeţean Cluj în consiliile de administraţie ale unităţilor sanitare publice cu paturi al căror management a fost transferat către Consiliul Judeţean Cluj;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 16 alin. (2), art.17, art. 30, art.32, art. 35-36, art.38-39, art. 40-44, art.46, art. 51-55, art. 58-59, art. 61, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

Luând în considerare:

* adresa doamnei Lola Simona-Cecilia privind renunțarea la mandatul său de membru în Consiliul de administrație al Spitalului de Boli Psihice Cronice Borșa, înregistrată sub nr. 25414/21.06.2023,
* art. 9 din contractul de mandat încheiat cu Președintele Consiliului Judeţean Cluj;

În conformitate cu prevederile:

* + art. 191 alin. (1) lit. e), alin. (6) lit. a), b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 187 alin. (2) lit. c) și alin. (13) coroborat cu art. 178 alin. (1) lit. f), alin. (2) şi alin. (5) din Legea privind reforma în domeniul sănătăţii nr. 95/2006, republicată, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. I.** Se constată încetarea contractului de mandat nr.13.948 din 16.05.2017 încheiat cu doamna Lola Simona-Cecilia în calitate de reprezentant al Președintelui Consiliului Județean Cluj în Consiliul de administrație al Spitalului de Boli Psihice Cronice Borșa, în temeiul art. 9 lit. a) din contractul de mandat.

**Art. II.** Dispoziţia Preşedintelui Consiliului Judeţean Cluj nr. 387/2017 privind desemnarea reprezentanţilor Președintelui Consiliului Judeţean Cluj în consiliile de administraţie ale unităţilor sanitare publice cu paturi al căror management a fost transferat către Consiliul Judeţean Cluj, modificată prin dispozițiile nr. 397/2017, nr. 445/2018, nr. 317/2019, nr. 54/2020, se modifică după cum urmează:

1. La articolul 2 alineatul (5), lit. b) se modifică şi va avea următorul cuprins:

„b) domnul Cîmpean Daniel - membru supleant.”

**Art. III**. Persoana desemnată la art.II încheie un contract de mandat cu Președintele Consiliului Județean Cluj, conform modelului cadru prevăzut în Anexa la Dispoziția nr. 387/2017, cu modificările ulterioare.

**Art. IV.** Pentru punerea în aplicare a prezentei dispoziții se desemnează Compartimentul Managementul Unităţilor de Asistenţă Medicală.

**Art. V.** Prezenta dispoziție se comunică, prin poșta electronică, doamnei Lola Simona-Cecilia, domnului Cîmpean Daniel, Compartimentului Managementul Unităţilor de Asistenţă Medicală, Spitalului de Boli Psihice Cronice Borșa, Prefectului Județului Cluj şi se aduce la cunoștință publică prin afișare pe pagina de internet „www.cjcluj.ro”.

**PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci